
ЛИСТ ЗА РЕГИСТРАЦИЯ ЗА ПОЛЗВАЩИТЕ ПРОЦЕДУРАТА

	№ по ред
	Име
	Фамилия
	Функционално звено
	Длъжност
	Дата
	Подпис

	1.
	Георги 
	Недев
	Ръководство
	Кмет на район
	
	

	2.
	Атанас
	Христов
	Ръководство
	Зам.-кмет
	
	

	3.
	Емилия
	Христова
	Ръководство
	Зам.-кмет
	
	

	4.
	Желез 
	Железов
	Ръководство
	Зам.-кмет
	
	

	5.
	Йовка
	Косева
	Ръководство
	Секретар на района
	
	

	6.
	Павлина
	Николова
	Дирекция ФСД
	Директор дирекция
	
	

	7.
	Валентин
	Радев
	Дирекция АПИО
	Директор дирекция
	
	

	8.
	Васко
	Симеонов
	Дирекция У Т
	Директор дирекция
	
	

	9.
	Продан
	Проданов
	Дирекция СИДКОР
	Директор дирекция
	
	

	10.
	Елена
	Георгиева
	Дирекция СИДКОР
	НО СИД
	
	

	11.
	Мария
	Салабашева
	Дирекция СИДКОР
	НО ОРК
	
	

	12.
	Петър
	Бакалов
	Дирекция ИАО
	Директор дирекция
	
	

	13.
	Румен 
	Пейчев
	Община Варна
	Дежурен район „Одесос”
	
	

	14.
	Стефан
	Стефанов
	Община Варна
	Дежурен район „Одесос”
	
	

	15.
	Валентин
	Байчев
	Община Варна
	Дежурен район „Одесос”
	
	

	16.
	Борислав
	Николов
	Община Варна
	Дежурен район „Одесос”
	
	

	17.
	Красимир
	Цвятков
	Община Варна
	Дежурен район „Одесос”

ЗА ПРОПУСКАТЕЛНИЯ РЕЖИМ И ВЪТРЕШНИЯ РЕД В РАЙОН "ОДЕСОС" ПРИ ОБЩИНА ВАРНА

I. ОБЩИ ПОЛОЖЕНИЯ

Настоящата Документирана процедура се издава на основание чл. 46 ал. 1 т. З и т. 8 от ЗМСМА, чл. 181 от Кодекса на труда, Заповед № 129 от 16.09.2013 г. на Кмета на район „Одесос”, Община Варна и „Правилник за пропускателния режим и вътрешния ред в Община Варна”,  като регулира:

1. Организацията на пропускателния  режим  в  сградата  на район „Одесос” на адрес: ул. „Стефан Караджа” № 30 за служители и граждани.

2. Реда   за   ползване   на   подземния паркинг на административната сграда на ул. „Стефан Караджа” № 30 за паркиране   на   служебни   автомобили,   както   и   реда   за ползване на подходите към сградите.

3. Задълженията на служителите, гражданите и охраната по опазване на вътрешния ред и имущество.

ІІ. ОРГАНИЗАЦИЯ НА ПРОПУСКАТЕЛНИЯ РЕЖИМ И 
ВЪТРЕШНИЯ РЕД

А) ЗА СЛУЖИТЕЛИ:

1. Влизането на служители от общинската администрация от
района в административната сграда на ул. „Стефан Караджа” № 30 се осъществява от 8,00 до 8,30 часа.

2. Служителите  се  задължени  да  вписват  часа  на  влизане сутрин   в   „Дневник  за  контрол   на  работното   време  на служителите”, съхранявани при дежурния на район „Одесос” на входа.

3. Движението на служителите в рамките на обявеното със заповед на Кмета на района работно време се регистрира персонално от всеки служител в „Дневник за движението на служителите в работно време”, съхранявани при дежурния на район „Одесос” на входа на сградата. В дневника се отразява фамилията и длъжността на служителя, часа на излизане и връщане, обекта и лицето, които ще се посещават, № на преписка (писмо, покана) по повод на които е излизането от административната сграда.
4. Регламентираният   в   т. 1   и   т. 2   ред   не   се   отнася   за ръководния    персонал   на   района,   включващ  Кмет,   Зам.- кметове и Секретар.
5. Пребиваването на служители в сградата на район „Одесос” се разрешава до 18.00 часа, а с писмено разрешение на секретаря на района и до 22.00 часа в работни, почивни и празнични дни. За целта    ръководителят     на    съответния     отдел  (дирекция)  изготвя мотивирано   предложение   с   имената   на   служителите   и препис от документа се оставя при дежурния.
6. Когато в края на обявеното работно време за служителите, в помещенията, находящи се на партерния етаж на сградата – фронт офиси на Дирекция ИАО- функционално направление ”Гражданско състояние”, Дирекция АПИО- функционално направление  „Административни услуги”, Дирекция ФСД – функционално направление ”Бюджет” и Дирекция СИДКОР, отдел СИД – функционално направление ”Търговска и рекламна дейност” има граждани, работата на звената продължава до приключване на обслужването им, но не по-късно от 2 /два/ часа от края на регламентираното работно време.
7. В  извън работно  време,  служителите  могат да  приемат външни  лица  в  сградата на района до  20.00  часа  при спазване реда за разрешение, определен в раздел II т. 5. В тези случаи служителите лично посрещат, съпровождат и изпращат поканените граждани.
8. Внасянето  на  служебен  инвентар,  техника,  апаратура  и други   товари от и за административната   сграда се разрешава само с документ (разрешителна бележка), издаден от Директор на  Дирекция АПИО,  екземпляр от който се  оставя  при дежурния на район „Одесос” на входа.
9. Забранява се на служителите от района нерегламентирано да изнасят документация и разпространяват информация от служебен характер. 
10. При   намиране   и   установяване   на   съмнителни   вещи   и предмети в сградата на района, служителите са длъжни незабавно да уведомят дежурния на район „Одесос”,    без    да предприемат инициатива за установяване на съдържанието им.

11. Мастер ключовете и резервните ключове за помещенията в административната сграда се съхраняват от дежурните в дежурната стая. Всяко движение на ключове се описва в специално подготвена за целта тетрадка, като конкретно се записват имената на лицата, които получават и връщат ключ, датата на получаване и връщане, както и подписи на самите лица. Длъжностните лица – „Изпълнител чистачка”, извършващи хигиенни процедури в края на работния ден, не се вписват в тетрадката.
Б/ ЗА ГРАЖДАНИ:

1. Достъпът  на  граждани  в  сградата   на  район „Одесос” през работните дни на седмицата е разрешен във време, регламентирано със заповед на кмета на района. Достъпът на гражданите до фронт офисите, находящи се на партерния етаж на административната сграда е разрешен в работни дни от 8. 00 до 18. 00 ч. Директорите на дирекции осигуряват непрекъсваем режим на работа с граждани в работни дни в рамките на работното време, като установят подходящ ред за ползване на  регламентираните почивки на служителите. 
2. В извън посочените часове, граждани могат да влизат в сградата на района само с придружаващ ги служител и разрешение,   упоменато   в   т. 5,   раздел   II   на   настоящата Процедура.
3. Приема на граждани и представители на юридически лица от ръководния състав, експерти, инспектори и специалисти по дни от седмицата и часове се организира съгласно заповед на кмета на район „Одесос”.

4. Достъпът на гражданите до втория етаж и асансьорите в административната сграда се ограничава със заповед на кмета на района в часовете, извън обявените за приемни дни, чрез заключване на вратите на втория етаж и спиране на асансьорите. 
5. При провеждане на масови мероприятия с посещение на външни лица в   административната   сграда  на   района, организаторите им са длъжни да уведомят най-рано три дни преди провеждане на мероприятията Кмета на района, с цел осигуряването  на допълнителни  сили  за обезпечаване  и контрол на вътрешния ред.
6. При извършване на ремонт и други дейности в извън   работно   време,   списък   с   данните на извършващите ремонта, изготвен от ръководителя на групата, се  предоставя на  охраната, като служител от дирекция  АПИО контролира тяхната работа. Пропускането им става след предоставяне на документ за самоличност и отмятането им в списъка, като ДД АПИО извършва извънреден инструктаж на всички лица от ремонтната група в специална тетрадка за извънреден инструктаж, съхранявана постоянно при дежурния на район „Одесос”.
7. Журналисти и фоторепортери контактуват с общинската администрация   в   района   чрез   Кмет   и   Зам.-кметове   на района или упълномощено от кмета на района лице, както и с Гл. експ. „Връзки с обществеността и социална политика” -   по отношение на информация за медиите, касаеща  отразяване работата на районната администрация.
8. Забранява се:

· допускането на граждани в сградата на  района с обемисти   предмети,   лични вещи и пакети, както и оставянето им пред входа на сградата, по коридорите и стълбите;
· пропускането на граждани в пияно състояние и с видими психически отклонения;
· влизането на граждани с животни в сградата на района;
· влизането на външни лица в помещения на обслужващите звена и в архива на района;
· правенето    на    снимки    в    сградата    на   района,    без разрешение от Секретаря на района;
· провеждането на лични и служебни срещи пред входа и по стълбите на сградата.

III. ЗАКЛЮЧИТЕЛНИ РАЗПОРЕДБИ

1. Процедурата за вътрешния ред е задължителна за всички служители     и граждани, работещи и посещаващи административната сграда на район „Одесос”.  Същите носят отговорност за неизпълнението й съгласно законодателството на страната.

2. С Процедурата за пропускателния режим и вътрешния ред в район „Одесос” да се запознаят по дирекции и срещу  подпис всички  служители  на   района, а новоназначените от ст. юрисконсулт на района.
3. Действието на Процедурата влиза в сила от 01.02.2008 г., а изменението по версия 07 – от 12.12.2017 г. 
4. Контрол по изпълнението и спазването на Процедурата се възлага на Зам.-кмет, отговорен за организацията ръководството и контрола на дейностите по опазване на обществения ред и сигурност.

